Koraani

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Birminghamin käsikirjoitus on maailman vanhin Koraanin katkelma. Sen pergamenttipohja on ajoitettu 500-luvun loppuun tai 600-luvun alkupuolelle.
Koraani (arab. القرآن‎, al-Qurʼān) on islaminuskon pyhin teksti. Muslimit uskovat, että se sisältää profeetta Muhammedin Jumalalta saamat ilmestykset, jotka alkoivat Arabian niemimaalla sijaitsevassa Mekassa vuonna 610 ja jatkuivat profeetan kuolemaan Medinassa vuonna 632. Islamilainen eksegetiikka kertoo yksityiskohtaisesti, missä tilanteessa kukin suura laskeutui alas, ja mihin se liittyy. Jaakko Hämeen-Anttilan mukaan länsimainen tutkimus ei jaa luottamusta näitä kertomuksia kohtaan.
Islamin kaikki suuntaukset hyväksyvät Koraanin arvovallan, ja kirjan sisällöstä vallitsee laaja yksimielisyys. Koraani on islamilaisen käsityksen mukaan Jumalan omaa puhetta, luomaton ja ollut aina olemassa. Muslimit kohtelevat Koraania äärimmäisen kunnioittavasti. Sitä luetaan arabian kielellä ääneen, mutta pääosassa ei ole tekstin ymmärtäminen vaan itse lukurituaali.
Muslimit uskovat, että Koraani koottiin kirjaksi kalifi Abu Bakrin määräyksestä heti Muhammedin kuoltua, mutta teksteistä syntyneen erimielisyyden johdosta se koottiin uudelleen 650-luvulla kalifi Uthmanin johdolla. Osa länsimaisista tutkijoista on kyseenalaistanut  kirjoitusajankohdan, kirjan tekijän, kirjoituspaikan tai nämä kaikki. Jotkut heistä uskovat, että Koraani on peräisin Arabian niemimaan ulkopuolelta, mahdollisesti Syyriasta tai Persiasta. John Wansbrough piti 800-luvun vaihdetta oikeampana Koraanin kokoamisaikana, koska teokseen ei missään viitata sitä ennen. Joitakin Koraanin katkelmia on radiohiiliajoitettu vuosiin 569–645, mikä tarkoittaa, että ne voivat olla myös Muhammedin ilmestyksiä edeltäneeltä ajalta.
Koraanin tekstit kirjoitettiin puutteellisena konsonanttikirjoituksena (scripta defecta), jossa eri konsonantteja ei aina erottanut toisistaan. Tämän takia varhaisin teksti ennen tekstiä selventävien diakriittisten pisteiden lisäämistä oli osittain lukukelvotonta. Myöhemmin on kiistelty siitä, onko pisteet lisätty oikein.
Koraani ei ole islamin ainoa pyhä teksti. Islamin arvovaltaisiin lähteisiin kuuluvat hadith-kokoelmat ja niiden joukosta etenkin Kutub al-Sittah (suom. Kuusi Kirjaa), jotka kertovat Muhammedin esikuvallisesta elämäntavasta. Vaikka Koraani on islamissa ylin auktoriteetti, sen asema on pikemminkin rituaalinen kuin ehdoton. Koraania luetaan hadith-perinteen läpi, joka sen takia on käytännössä Koraanin yläpuolella. Joskus perimätiedon ohjeet ovat jopa Koraanin sanoja arvovaltaisempia.